google/wiki40b huggingface dataset:
Μπατζίνα

Η μπατζίνα είναι ζυμαρόπιτα της Θεσσαλίας και ιδιαίτερα της περιοχής της Καρδίτσας. Αυτό σημαίνει ότι είναι μια πίτα που όμως δεν έχει φύλλο. Τα υλικά της είναι τόσο απλά όσο και η προέλευσή της. 
Από τα παλιά τα χρόνια οι άνθρωποι έφτιαχναν φαγητά με ότι υλικά διέθεταν. Το καλοκαίρι η δουλειά στα χωράφια γινόταν από όλη την οικογένεια και ξεκινούσε αξημέρωτα: πότισμα, ξεβοτάνισμα, κλάρωμα, συλλογή κλπ, πολλές δουλειές που έπρεπε να τελειώσουν έως ότου ο ήλιος αρχίσει να καίει. Επιστρέφοντας το μεσημέρι στο σπίτι πεινασμένοι, έπρεπε σε λίγο χρόνο η νοικοκυρά να ετοιμάσει χορταστικό φαγητό. Χρησιμοποιούσε ό,τι είχε εύκαιρο, τα ζαρζαβατικά του μπαξέ, κανένα αυγουλάκι, προμήθειες από το κελάρι. Με τον καιρό, και παρά τις αλλαγές του τρόπου ζωής που επακολούθησαν, τα γρήγορα αυτά φαγητά επιβίωσαν και συνέχισαν να μαγειρεύονται, άλλοτε σαν τοπικές σπεσιαλιτέ και άλλοτε σαν συμπλήρωμα του φαγητού. 
Μια απλή πίτα στη Θεσσαλία γινόταν από αλεύρι, τυρί, γάλα, αυγά. Όταν προστέθηκε και κολοκύθι, δημιουργήθηκε η πίτα που λέγεται μπατζίνα. Αρχικά, όμως, η μπατζίνα δεν περιείχε κολοκύθι, αλλά πήρε την ονομασία της από το τυρί που περιείχε. Η λέξη μπατζίνα προέρχεται από τη λέξη μπάτζος (ή μπάτσος) που είναι ελληνικό λευκό, σκληρό αιγοπρόβειο τυρί, με προέλευση τη Δυτική Μακεδονία. 
Η μπατζίνα δεν είναι κολοκυθόπιτα. Είναι υπερλεπτή ζύμη, ψημένη στο φούρνο, με αποτέλεσμα να γίνει απίστευτα τραγανή. Η παραδοσιακή μπατζίνα είναι λεπτή. Ελάχιστα εκατοστά. Και γινόταν λεπτή για δύο λόγους. Πρώτον για να ψηθεί γρήγορα και δεύτερον για να παραμένει τραγανή για πολλές ώρες-μέρες. Η ευκολία στην παρασκευή της, την έκανε ιδανική για όλες τις περιστάσεις. Είναι το γεύμα που έπαιρναν στα χωράφια οι αγρότες, τυλιγμένο μέσα σε πετσέτα. Είναι το κολατσιό που έδιναν οι γονείς στα παιδιά για το σχολείο. Είναι ιδανική για πρωινό.
Η μπατζίνα των καραγκούνηδων παρασκευαζόταν με τη χρήση καλαμποκάλευρου αντί για αλεύρι σίτου.
Φέρντιναντ Ζάουερμπρουχ

Βιογραφία

Ο Φέρντιναντ Ζάουερμπρουχ γεννήθηκε στο Μπάρμεν (σήμερα συνοικία του Βούπερταλ) στις 3 Ιουλίου του 1875.

Εκπαίδευση

Σε μικρή ηλικία ο νεαρός Ζάουερμπρουχ έχασε τον πατέρα του και μεγάλωσε στον παππού του. Το 1895 τελειώνοντας το γυμνάσιο άρχισε σπουδές φυσικών επιστημών στο Πανεπιστήμιο του Μάρμπουργκ και συνέχισε αργότερα με σπουδές ιατρικής στο Πανεπιστήμιο της Λειψίας. Τέλειωσε τις σπουδές και έγινε γιατρός το 1901.

Τα πρώτα χρόνια ως γιατρός

Άρχισε να δουλεύει ως αγροτικός ιατρός στην περιοχή της Ερφούρτης και αργότερα ως βοηθός ιατρού σε νοσοκομείο του Κάσσελ. Άλλαξε νοσοκομείο παίρνοντας καλύτερη θέση στο χειρουργικό τμήμα του νοσοκομείου της Ερφούρτης.
Το 1903 εργάστηκε για μικρό χρονικό διάστημα στην φημισμένη κλινική Μοαμπίτ στο Βερολίνο και μετά στην χειρουργική κλινική του Πανεπιστημίου του Βρότσλαβ, όπου έγινε βοηθός του καθηγητή Μίκουλιτς, όπου εξέλιξε την χειρουργική μέθοδο ανοικτού θώρακα. Έκανε επιστημονική διατριβή το 1905 και προσλήφθηκε στην κλινική του Πανεπιστημίου του Γκράιφσβαλντ.
Πέθανε στις 2 Ιουλίου 1951 στο Βερολίνο.
Οδηγία της Ευρωπαϊκής Ένωσης

Μια  οδηγία είναι μια νομοθετική πράξη της  Ευρωπαϊκής Ένωσης, η οποία προϋποθέτει από τα  κράτη μέλη να επιτύχουν ένα συγκεκριμένο αποτέλεσμα χωρίς να υπαγορεύονται τα μέσα με τα οποία θα επιτευχθεί αυτό το αποτέλεσμα. Μπορεί να διακριθεί από τις ρυθμίσεις που είναι αυτο-εκτελεστές και δεν απαιτούν μέτρα εφαρμογής. Οι οδηγίες συνήθως αφήνουν στα κράτη μέλη  μια συγκεκριμένη ποσότητα ελευθερίας ως προς  τα ακριβή μέτρα που θα υιοθετηθούν. Οι οδηγίες μπορούν να υιοθετηθούν μέσω  μιας ποικιλίας από  νομικές διαδικασίες αναλόγως με το αντικείμενο το οποίο ρυθμίζουν.

Νομική βάση

Η νομική βάση για την θέση σε ισχύ των οδηγιών είναι το Άρθρο 288 της  Συνθήκης για την Ευρωπαϊκή Ένωση και της Συνθήκης για τη λειτουργία της Ευρωπαϊκής Ένωσης (πρώην Άρθρο 249 των Ιδρυτικών συνθηκών της Ευρωπαϊκής Κοινότητας).

Το Συμβούλιο μπορεί  να αναθέσει την νομική δικαιοδοσία στην Επιτροπή και, ανάλογα με την περιοχή και την κατάλληλη νομική διαδικασία, και τα δύο αυτά όργανα μπορούν να επιδιώξουν να νομοθετήσουν. Υπάρχουν κανονισμοί του Συμβουλίου και κανονισμοί της Επιτροπής. Το Άρθρο 288 δεν διακρίνει με σαφήνεια  ανάμεσα σε νομοθετικές πράξεις και διοικητικές πράξεις, όπως γίνεται κατά κανόνα σε επίπεδο εθνικών νομοθετικών συστημάτων.
Καυλώνας

Στην ελληνική μυθολογία ο Καυλώνας (Καυλών) ήταν γιος της Αμαζόνας Κλείτης, η οποία ήταν η τροφός της βασίλισσας των Αμαζόνων Πενθεσίλειας. Ο Καυλών πήγε μαζί με τη μητέρα του στη Μεγάλη Ελλάδα (δηλαδή στη νότια Ιταλία), όπου και ίδρυσε μία ομώνυμη πόλη, την Καυλωνία, ή Καυλώνα ή Αυλωνία, κοντά στο Ρήγιο.
Χρήστος Αγαλλόπουλος

Βιογραφία

Γεννήθηκε στον Πλάτανο Ναυπακτίας. Στην αρχή υπηρέτησε στον Πολεμικό Ναυτικό και στο Λιμενικό Σώμα στον τομέα του Οικονομικού. Σπούδασε στην Αθήνα και έπειτα Ναυτικό Δίκαιο στο Αμβούργο. Από το 1926 και για 9 χρόνια ήταν στο τιμόνι του Ταμείου Ασφαλίσεως Καπνεργατών. Ανέλαβε τη γενική διεύθυνση του νεοσύστατου ΙΚΑ το 1934 και παρέμεινε επί 20 χρόνια στη θέση αυτή. Το 1947 έγινε καθηγητής Κοινωνικής Πολιτικής και Εργατικού Δικαίου.  Εισήγαγε και επιμελήθηκε τη σύνταξη του σχετικού νόμου "Περί κοινωνικών ασφαλίσεων".  Συνέγραψε πολλά έργα, όπως "Κοινωνικές Ασφαλίσεις", "Το Εργατικόν Δίκαιον" κ. ά.
O Αγαλλόπουλος απεβίωσε σε ηλικία 64 ετών από συγκοπή, ενώ μιλούσε στα γραφεία της ΓΣΕΕ, κατά τα εγκαίνια της Σχολής Εκπαιδεύσεως Εργατικών Στελεχών, όπου παρευρισκόταν και ο υπουργός Εργασίας, Αριστείδης Δημητράτος. Ήταν το πρώτο σεμινάριο για την εκπαίδευση εργατικών στελεχών.
Μονή Παλιανής

Περιγραφή

Ο τρίκλιτος ναός είναι αφιερωμένος στην Κοίμηση της Θεοτόκου (κέντρο), στον Άγιο Παντελεήμονα  (βόρειο) και στους Τρεις Ιεράρχες (νότιο). Στη βόρεια πλευρά βρίσκεται το παρεκκλήσιο των Αγίων Αποστόλων. Το κύριο κλίτος είναι καμαροσκέπαστο. Τα κλίτη διαιρούνται με μαρμάρινους κίονες, με βυζαντινής τεχνοτροπίας κιονόκρανα και  με φύλλα ακάνθου, όπου στηρίζονται τα τόξα που χωρίζουν τα κλίτη.

Ιστορικά στοιχεία

Ο σημερινός ναός άρχισε να κτίζεται το 1826 στη θέση παλαιού, ο οποίος είχε ερειπωθεί κατά την Επανάσταση του 1821. Από τη σφαγή κατάφερε να διασωθεί μόνο η μοναχή Παρθενία, η οποία και συνετέλεσε στην αποπεράτωση του ναού το 1860. Υπέστη ζημίες κατά το  σεισμό του 1856. Έπειτα από την επισκευή του άλλαξε η παλιά μορφή του ναού. Το υπέρθυρο της εισόδου του νάρθηκα είναι παλιό μάρμαρο. Σε αυτό παριστάνεται ο Ευαγγελισμός σε ανάγλυφη μορφή. Ένα από τα κιονόκρανα  φέρει μονόγραμμα με σταυρό , το οποίο χρονολογείται από τη βυζαντινή περίοδο.  
Το μοναστήρι αναφέρεται από το 14ο αιώνα με τα ονόματα Παλαιά, Πάλαι και Πάλα, που επιβεβαιώνουν την παλαιότητα της Μονής, η οποία ήδη από την εποχή εκείνη θεωρούνταν παλιά. Στο γεγονός αυτό οφείλεται και η σημερινή ονομασία της μονής. 
Υπαγόταν ως σταυροπηγιακή στο Πατριαρχείο Κωνσταντινουπόλεως. Το 1304 ο Πατριάρχης προσπάθησε να κρατήσει το μοναστήρι στη δικαιοδοσία του. Ωστόσο, επειδή είχε πολλά κτήματα, προσέλκυσε  το ενδιαφέρον του λατινικού Κλήρου της Κρήτης και με απόφαση του Πάπα Κλήμεντα Δ΄ , η μονή καταλήφθηκε από το Λατίνο Αρχιεπίσκοπο Κρήτης.  Αυτή η αυθαιρεσία πυροδότησε την αντίδραση της κρατικής εξουσίας των Βενετών και δημιουργήθηκαν ζητήματα ανάμεσά τους.  Το 1323 επιτεύχθηκε συμφωνία και διακανονισμός
Την περίοδο της Επανάστασης του 1821 καταστράφηκε και σφαγιάστηκαν οι καλόγριες. Μία από αυτές, η Παρθενία Νεονάκη, με καταγωγή από τη Μεσαρά  , σώθηκε από θαύμα και ανοικοδόμησε την εκκλησία από το 1826 ως το 1860. Όταν ο Μιχαήλ Κόρακας φόνευσε τον Αλήκο και πήρε τα άρματά του, κατέφυγε στη Μονή Παλιανής. Το 1866 κάηκε ξανά από τους Τούρκους και καταστράφηκαν οι εικόνες της ή τις πούλησαν. Προφορικές παραδόσεις αναφέρουν ότι η εικόνα της Παναγίας Μυρτιδιώτισσας βρέθηκε σε ρίζα μιας μεγάλης μυρτιάς, η οποία υπάρχει και σήμερα στα νοτιοανατολικά του ναού. Εκεί καίει το «ακοίμητο καντήλι» και εορτάζει στις 24 Σεπτεμβρίου. Η «Αγία Μυρτιά» παρουσιάζει εκπληκτική επιβίωση λατρείας ιερού δένδρου της μινωικής θρησκείας. Η εικόνα της Παναγίας θεωρείται ότι περικλείεται στον κορμό της Μυρτιάς και μπορούν να τη δουν μόνο παιδιά. Στα φύλλα της μυρτιάς αποδίδονται θεραπευτικές ιδιότητες και χρησιμοποιούνται για θεραπευτικό κάπνισμα αφεψήματα και φυλακτά.
Προπυλοσιλάνιο

Με οργανομαγνησιακή ένωση

Με επίδραση προπυλομαγνησιοϊωδίδιου (CH₃CH₂CH₂MgI) σε σιλυλοχλωρίδιο (SiH₃Cl) παράγεται προπυλοσιλάνιο:

Με προπυλολίθιο και σιλυλοχλωρίδιο

Με επίδραση προπυλολιθίου (CH₃CH₂CH₂Li) σε σιλυλοχλωρίδιο (SiH₃Cl) παράγεται προπυλοσιλάνιο:

Με αντιδράσεις προσθήκης

1. Με προσθήκη σιλανίου σε προπένιο παράγεται 1-σιλυλοπροπάνιο:
2. Με προσθήκη σιλανίου σε κυκλοπροπάνιο παράγεται 1-σιλυλοπροπάνιο:
3. Με προσθήκη υδρογόνου σε 1,3-επισιλαπροπάνιο παράγεται 1-σιλυλοπροπάνιο:

Χημική συμπεριφορά και παράγωγα

Το προπυλοσιλάνιο έχει ισχυρές αναγωγικές ιδιότητες, καθώς συνδυάζει τη συμπεριφορά καρβιδίου με εκείνη υδριδίου.

Προσθήκη

1. Προσθήκη σε διπλούς δεσμούς. Π.χ. με αιθένιο δίνει 1-αιθυλοσιλυλοπροπάνιο:
2. Προσθήκη σε τριπλούς δεσμούς.. Π.χ. με αιθίνιο δίνει προπυλοσιλυλαιθένιο:
3. Προσθήκη σε συζηγείς διπλούς δεσμούς. Π.χ. με βουταδιένιο-1,3 δίνει 1-προπυλοσιλυλοβουτένιο-2:
4. Προσθήκη σε ενώσεις με τριμελείς ή τετραμελείς ισοκυκλικούς δακτυλίους. Π.χ. με κυκλοπροπάνιο δίνει 1-προπυλοσιλυλοπροπάνιο:
5. Προσθήκη σε ενώσεις με τριμελείς ή τετραμελείς ετεροκυκλικούς δακτυλίους. Π.χ. με εποξυαιθάνιο δίνει προπυλοσιλυλοξυαιθάνιο:

Παρεμβολή μεθυλενίου

Με επίδραση μεθυλενίου ([:CH₂]) σε προπυλοσιλάνιο παράγονται βουτυλοσιλάνιο, δευτεροταγές βουτυλοσιλάνιο, ισοβουτυλοσιλάνιο και μεθυλοπροπυλοσιλάνιο:
Κινεζικό Θεώρημα Υπολοίπων

Το Κινεζικό Θεώρημα των Υπολοίπων (Chinese Remainder Theorem, CRT) αποτελεί μέρος της Θεωρίας Αριθμών και αναφέρει ότι αν ξέρουμε τα υπόλοιπα υ₁, υ₂, ..., υₖ ενός αριθμού N με διάφορους ακεραίους d₁, d₂, ..., dₖ, τότε μπορούμε να υπολογίσουμε το υπόλοιπο Y του Ν με το γινόμενο D = d₁d₂...dₖ, αρκεί οι ακέραιοι να είναι πρώτοι μεταξύ τους.
Είναι Y = υ₁D₁χ₁+υ₂D₂χ₂+...+υₖDₖχₖ, όπου D₁ = D / d₁, χ₁ η λύση της D₁χ₁ = 1 (mod d₁), κ.ο.κ. και
Ν = Υ (mod D).
To θεώρημα αναφέρεται για πρώτη φορά τον 3ο αι. από τον κινέζο μαθηματικό Σουνζί στο έργο του "Τα κλασικά μαθηματικά του διδασκάλου Σουν". Χρησιμοποιείται σε υπολογισμούς σε μεγάλους αριθμούς, καθώς μας επιτρέπει να αντικαθιστούμε έναν υπολογισμό από ορισμένούς υπολογισμούς σε μικρότερους αριθμούς.
Το θεώρημα διατυπώνεται με χρήση ισοϋπολοίπων (modulo) και ισχύει επί μίας κύριας περιοχής. Με το σχηματισμό ιδεωδών, μπορεί να επεκταθεί σε αντιμεταθετικούς δακτυλίους.

Ιστορία

Στο έργο του Σουανζί αναφέρεται το εξής πρόβλημα: "Ένα σύνολο αντικειμένων, αν το μετρήσω ανά 3 περισσεύουν 2, αν το μετρήσω ανά 5 περισσεύουν 3 και αν το μετρήσω ανά 7 περισσεύουν 2. Πόσα είναι τα αντικείμενα;". Δεν αναφέρεται απόδειξη ή ο αλγόριθμος της λύσης. Αυτός δόθηκε τον 6ο αι. από τον Αριαμπάτα. Ειδικές περιπτώσεις του θεωρήματος ήταν γνωστές στον Βραχμαγκούπτα τον 7ο αι. και εμφανίζονται το 1202 στο έργο "Liber Abaci" του Φιμπονάτσι. Το αποτέλεσμα αργότερα γενικεύτηκε με την πλήρη λύση το 1247 στο έργο "Μαθηματικά δοκίμια σε Εννέα Κεφάλαια" του Κιν Γιουσάο.
Ο συμβολισμός των ισοτιμιών εισήχθη από τον Καρλ Φρίντριχ Γκάους στο έργο του "Disquisitiones Arithmeticae" το 1801. Εκεί περιγράφει το θεώρημα σε ένα πρόβλημα υπολογισμού ημερολογίου. Η λύση του, που είχε ήδη χρησιμοποιηθεί από τον Λέοναρντ Όιλερ, ήταν στην πραγματικότητα μία παλαιά μέθοδος που χρησιμοποιήθηκε αρκετές φορές.

Παράδειγμα

Tο πρόβλημα του Σουανζί γράφεται ως εξής:
Ν = 2 (mod 3), N = 3 (mod 5), N = 2 (mod 7), όπου οι 3, 5, 7 είναι πρώτοι μεταξύ τους.
Τότε D = 3 x 5 x 7 = 105, D₁ = 105:3 = 35, D₂ = 105:5 = 21, D₃ = 105:7 = 15 και
35χ₁ = 1 (mod 3) ή 2χ₁ = 1 (mod 3) ή χ₁ = 2
21χ₂ = 1 (mod 5) ή 1χ₂ = 1 (mod 5) ή χ₂ = 1
15χ₃ = 1 (mod 7) ή 1χ₃ = 1 (mod 7) ή χ₃ = 1.
Έτσι Y = 2 x 35 x 2 + 3 x 21 x 1 + 2 x 15 x 1 = 233 και Ν = 233 (mod 105) = 23 (mod 105) = 23, 128, 233, ...
Πράγματι 23 = 3 x 7 + 2 και 23 = 5 x 4 + 3 και 23 = 7 x 3 + 2.
Κάθκιν Παρκ

Ποδοσφαιρικό γήπεδο

Το πάρκο παλαιότερα φιλοξενούσε ποδοσφαιρικό γήπεδο, το οποίο αποτελούσε τόπο διεξαγωγής ποδοσφαιρικών αναμετρήσεων από το 1884. Ήταν αρχικά γνωστό ως Χάμπντεν Παρκ (το δεύτερο που έφερε αυτό το όνομα, διαδεχόμενο το αρχικό Χάμπντεν Παρκ) και ενοικιαζόταν από την Κουίνς Παρκ μεταξύ του 1884 και του 1903. Όταν η Κουίνς Παρκ μετακόμισε στο τρίτο (και σημερινό) Χάμπντεν Παρκ, η Θερντ Λάναρκ την αντικατέστησε ως ένοικος. Η τελευταία προχώρησε στην μετονομασία του γηπέδου σε Νέο Κάθκιν Παρκ (καθώς προηγουμένως αγωνιζόταν σε γήπεδο το οποίο έφερε την ονομασία Κάθκιν Παρκ και το οποίο ευρισκόταν ολίγον ανατολικότερα του Ντίξον Χολς στην ανατολική πλευρά του Κάθκαρτ Ρόουντ (το οποίο είχε φιλοξενήσει δύο διεθνείς αναμετρήσεις, με την πρώτη να λαμβάνει χώρα στις 15 Μαρτίου 1884, με αντιπάλους την Σκωτία και την Αγγλία, η οποία ήταν και η πρώτη αναμέτρηση στην ιστορία του ποδοσφαίρου όπου η είσοδος στο γήπεδο γινόταν μέσω της κατοχής εισιτηρίου). Αποτελεί, επίσης, τον τόπο διεξαγωγής της πρώτης σημαντικής αγγλοσκωτσέζικης διοργάνωσης, του τελικού του Βρετανικού Λιγκ Καπ, ο οποίος έλαβε χώρα το (προσέλευση: 12.000 θεατές) το 1902, ενώ στην διάρκεια του οποίου η Σέλτικ επικράτησε της Ρέιντζερς με σκορ 3-2 έπειτα από παράταση.
Μετά την διάλυση της Θερντ Λάναρκ το 1967, το γήπεδο εγκαταλείφθηκε και το μεγαλύτερο μέρος της κατασκευής σταδιακά απομακρύνθηκε. Τα ερείπια των κερκίδων σε 3 πλευρές του πρώην αγωνιστικού χώρου είναι ακόμη ορατές, σήμερα, στο πάρκο. Ωστόσο, μία επανιδρυθείσα ομάδα της Θερντ Λάναρκ, η οποία συμμετέχει στην Γκρέιτερ Γκλάσγκοου Αματιούρ Λιγκ, δίνει τις εντός έδρας αναμετρήσεις της στο πάρκο, καθώς και η Χάμπντεν ΑΦΚ και οι παιδικές ομάδες της Ακαδημίας Τζίμι Τζόνστοουν.
NorrlandsOperan

Το NorrlandsOperan ή NOP είναι ένας οργανισμός όπερας στο Ούμεο στην Σουηδία. Ιδρύθηκε το 1974 και εκτός από όπερα στο χώρο λαμβάνει χώρα και το Φεστιβάλ Μουσικής Τζαζ του Ούμεο. Το NOP ιδρύθηκε το 1974 ως μια περιφερειακή όπερα. Ο πρώτος καλλιτεχνικός διευθυντής ήταν ο Άρνολντ Έστμαν το διάστημα 1974 μέχρι 1979.  Σήμερα το NOP έχει την δική του συμφωνική ορχήστρα και έχει δυνατότητες για φιλοξενία παραστάσεων όπερας, χορού, μουσικής και τεχνών.
Κώστας Σταυροθανασόπουλος

Πανιώνιος

Ξεκίνησε τη σταδιοδρομία του στις ακαδημίες νέων του Πανιώνιου και προήχθη στην πρώτη ομάδα τον Ιούλιο του 2011. Το Δεκέμβριο του 2011, υπέγραψε τριετές επαγγελματικό συμβόλαιο με το σύλλογο. Μετά από μία χρονιά ως δανεικός στο Θρασύβουλο, επέστρεψε στον Πανιώνιο και παρέμεινε εκεί για δύο ακόμη χρόνια.

Ακρόπολις

Το Φεβρουάριο του 2015, υπέγραψε συμβόλαιο με τη σουηδική Ακρόπολις.

Φρέι

Στις 8 Δεκεμβρίου 2017, μετά από δύο σεζόν με την Ακρόπολις, μετακινήθηκε στο σύλλογο της Σούπερεταν, ΙΚ Φρέι. Στις 18 Φεβρουαρίου 2018, σκόραρε στο ντεμπούτο του, σε μία εκτός έδρας νίκη με 2-1 για το Κύπελλο Σουηδίας εναντίον της Jönköpings Södra IF.

Βάασαν Παλοσέουρα

Στις 5 Μαρτίου 2019, υπέγραψε συμβόλαιο 10 μηνών με τη φινλανδική Βάασαν Παλοσέουρα.

Διεθνής σταδιοδρομία

Έχει μία συμμετοχή με την Εθνική Νέων, σε έναν αγώνα εναντίον του Μαυροβουνίου, το Σεπτέμβριο του 2011.
Υπέρταση (καύσιμα)

Υπέρταση ενεργοποίησης

Η υπέρταση ενεργοποίησης (activation polarization) εμφανίζεται, όταν ο ρυθμός μιας ηλεκτροχημικής αντίδρασης στην επιφάνεια ενός ηλεκτροδίου καθορίζεται από την αργή κινητική του ηλεκτροδίου. Με άλλα λόγια η υπέρταση ενεργοποίησης σχετίζεται άμεσα με τους ρυθμούς των ηλεκτροχημικών αντιδράσεων. Το ηλεκτρικό ρεύμα, δηλαδή η συνεχής ροή των ηλεκτρονίων από την άνοδο προς την κάθοδο, έχει σαν αποτέλεσμα τη μεταβολή του δυναμικού ισορροπίας ανάλογα με την ένταση του ρεύματος και ονομάζεται υπέρταση ή πόλωση ηλεκτροδίου. Το φαινόμενο, λοιπόν, της υπέρτασης συνδέεται άμεσα με την ένταση του ρεύματος που διαρρέει το ηλεκτρόδιο και συνεπώς με την ταχύτητα που πραγματοποιούνται οι ηλεκτροχημικές δράσεις (κινητική των ηλεκτροδιακών δράσεων).

Ωμική υπέρταση

Η ωμική υπέρταση προκαλείται από την αντίσταση στην αγωγή των ιόντων μέσω του ηλεκτρολύτη και των ηλεκτρονίων, μέσω των ηλεκτροδίων και των συλλεκτών ρεύματος, καθώς και από την αντίσταση επαφής μεταξύ των εξαρτημάτων των κυψελίδων. Η πτώση τάσης είναι σημαντική σε όλους τους τύπους κελιών, γραμμική και ανάλογη με την πυκνότητα ρεύματος. Επειδή η ροή ιόντων στον ηλεκτρολύτη, όπως και η ροή ηλεκτρονίων στα ηλεκτρόδια υπακούν στο νόμο του Ohm, οι ωμικές απώλειες μπορούν να εκφραστούν από τη σχέση:
n = iR
όπου i είναι η πυκνότητα ρεύματος (A/m²) που διαρρέει την κυψέλη και RΟhm η εσωτερική αντίσταση της κυψελίδας, που περιλαμβάνει τις ηλεκτρονιακές και τις ιοντικές αντιστάσεις, καθώς και την αντίσταση λόγω επαφής (contact resistance).
Παγκόσμιοι Στρατιωτικοί Αγώνες

Οι Παγκόσμιοι Στρατιωτικοί Αγώνες είναι αθλητικό γεγονός που απευθύνεται σε αθλητές των ενόπλων δυνάμεων, το οποίο διοργανώνεται από το Διεθνές Συμβούλιο Στρατιωτικού Αθλητισμού. Οι Αγώνες διεξάγονται από το 1995, αν και έχουν πραγματοποιηθεί πρωταθλήματα ορισμένων αθλημάτων εδώ και μερικά χρόνια. Μια χειμερινή εκδοχή των παιχνιδιών έχει δημιουργηθεί πρόσφατα, η οποία διοργανώθηκε από την ιταλική περιφέρεια της κοιλάδας Αόστα στις 20 με 25 Μαρτίου του 2010.
Ερωτικό τρίο

Εικόνες

Μερικές από τις στάσεις στο τρίο.
Όθων Ερρίκος του Χάρμπουργκ

Βιογραφία

Ήταν ο πρώτος γιος του Όθωνα Β΄ πρίγκιπα του Χάρμπουργκ και της πρώτης συζύγου του Μαργαρίτας, κόρης του Ιωάννη-Ερρίκου κόμη του Σβάρτσμπουργκ-Λιούτενμπεργκ.
Μορφώθηκε κάτω από την αυστηρή επίβλεψη του πατέρα του. Διδάχθηκε επιστήμες, αφού ο Όθων Β΄ ρητά απαγόρευε τις Καλές Τέχνες. Σπούδασε στο Πανεπιστήμιο του Στρασβούργου και ήταν ιερέας (canon) για λίγο, αλλά έπειτα διάλεξε στρατιωτική σταδιοδρομία. Το 1590 οδήγησε το ιππικό του Αλεξάνδρου Φαρνέζε δούκα της Πάρμας κατά τον Ογδοηκονταετή Πόλεμο της ανεξαρτησίας των Κάτω Χωρών από την Ισπανία. Έδειξε θάρρος και τόλμη στη μάχη του Ιβρύ, στην Άνω Νορμανδία, όπου τραυματίστηκε σοβαρά κατά τη διάρκειά της.
Απεβίωσε το επόμενο έτος στις Βρυξέλλες, 36 ετών, πριν από τον πατέρα του και έτσι δεν πρόλαβε να αναλάβει το πριγκιπάτο.
Αξία σε Κίνδυνο

Στα οικονομικά και στα χρηματοοικονομικά, η αξία σε κίνδυνο (Value at risk ή VaR) είναι μια μέτρηση (ή αριθμός) που δηλώνει πώς η αξία στην αγορά ενός περιουσιακού στοιχείου ή χαρτοφυλακίου περιουσιακών στοιχείων είναι πιθανόν να μειωθεί στη διάρκεια μιας συγκεκριμένης χρονικής περιόδου (συνήθως 1 ή 10 ημερών) υπό συγκεκριμένες συνθήκες.

Παράδειγμα

Έστω ένα χαρτοφυλάκιο περιουσιακών στοιχείων. Η αξία του στην ευρωπαϊκή αγορά σήμερα είναι γνωστή, αλλά η αυριανή αξία του άγνωστη. Η επενδυτική τράπεζα που διαχειρίζεται το χαρτοφυλάκιο μπορεί να αναφέρει πως έχει Αξία σε Κίνδυνο (VaR) 1-ημέρας ίση με €5 εκατομμύρια σε 95% διάστημα εμπιστοσύνης. Αυτό σημαίνει πως (προϋποθέτοντας πως θα επικρατούν κανονικές συνθήκες για μια ημέρα) η τράπεζα αναμένει, με πιθανότητα 95%, η αξία του χαρτοφυλακίου να μην μειωθεί περισσότερο από €5 εκατομμύρια κατά τη διάρκεια 1 ημέρας, με άλλα λόγια: υπάρχει πιθανότητα 5% (δηλαδή 100% - 95%) να μειωθεί η αξία του χαρτοφυλακίου περισσότερο από €5 εκατομμύρια κατά τη διάρκεια μιας ημέρας. Πιο απλά, η τράπεζα μπορεί να αναμένει πως στις 95 περίπου από τις 100 ημέρες συνηθισμένων συναλλαγών, το χαρτοφυλάκιο θα έχει απόδοση είτε θετική είτε αρνητική (αλλά οι ζημίες δεν θα είναι μεγαλύτερες από €5 εκ. την ημέρα). Αυτό σημαίνει από την άλλη, ότι η τράπεζα πρέπει να αναμένει ότι οι απώλειες θα είναι μεγαλύτερες από €5 εκ. σε 5 από κάθε 100 ημέρες συνηθισμένων συναλλαγών.
Royal Albert Hall London May 2-3-5-6, 2005

Τραγούδια

CD 1

1. I'm So Glad (James) - 6:18

2. Spoonful (Dixon) - 7:29

3. Outside Woman Blues (Blind Joe Reynolds) – 4:33

4. Pressed Rat and Warthog (Baker, Taylor) – 3:21

5. Sleepy Time Time (Bruce, Godfrey) – 6:08

6. N.S.U. (Bruce) - 6:02

7. Badge (Clapton, Harrison) - 3:59

8. Politician (Bruce, Brown) - 5:08

9. Sweet Wine (Baker, Godfrey) - 6:28

10. Rollin' and Tumblin' (Morganfield) - 5:02

11. Stormy Monday (T-Bone Walker) - 8:09

12. Deserted Cities Of The Heart (Bruce, Brown) – 3:56
CD 2

13. Born Under A Bad Sign (Jones, Bell) - 5:31

14. We're Going Wrong (Bruce) - 8:26

15. Crossroads (Johnson) - 4:25

16. White Room (Bruce, Brown) - 5:39

17. Toad (Baker) - 10:07

18. Sunshine of Your Love (Clapton, Bruce, Brown) - 8:46

19. Sleepy Time Time (Bruce, Godfrey) – 6:07
Πανελλήνιο πρωτάθλημα κλειστού στίβου ανδρών 2016

Το Πανελλήνιο πρωτάθλημα κλειστού στίβου ανδρών 2016, διοργανώθηκε στις 13 και 14 Φεβρουαρίου στο Στάδιο Ειρήνης και Φιλίας. Πρωταθλητής αναδείχθηκε για έκτη φορά στην ιστορία του ο Ολυμπιακός.
Νγκούντου

Οικονομία

Οι κάτοικοι στη Νγκούντου (Ngudu), εξαρτώνται κυρίως από την κτηνοτροφία βοοειδών και προβάτων, αλλά επίσης και με την γεωργία, η οποία συντελείται χειρονακτικά από άροτρα, όπου καλλιεργούνται ρύζι, αραβόσιτος και γλυκοπατάτες.
Ελένε Φίσερ

Βιογραφία

Γεννήθηκε στις 5 Αυγούστου 1984 στο Κρασνογιάρσκ. Γονείς της ήταν ο Πέτερ και η Μαρία Φίσερ. Μετακόμισαν το 1988 στο Βέλλσταϊν της Ρηνανίας-Παλατινάτου. Τελείωσε την δευτεροβάθμια εκπαίδευση και πήγε στην Φρανκφούρτη για να σπουδάσει μουσική, όπου αποφοίτησε στον κλάδο μιούζικαλ.
Α.Σ. Μινώταυρος Πάτρας

Ιστορία

Ιδρύθηκε το 1992 με χρώματα το μπλε και άσπρο και έμβλημα την κεφαλή ενός ταύρου. Έχει αγωνιστεί μέχρι την Α1 εθνική κατηγορία. Το 2006 συγχωνεύτηκε με -ουσιαστικά απορρόφησε- το τμήμα χειροσφαίρισης του Ολυμπιακού Πατρών που είχε κερδίσει την άνοδο στην Α2 Εθνική, καθώς τα δύο σωματεία είχαν καλές σχέσεις και συνεργάζονταν αρκετές φορές. 
Την αγωνιστική περίοδο 2007-08 συμμετείχε στο πρωτάθλημα της Α2 Εθνικής κατακτώντας και τον τίτλο. Την επόμενη αγωνιστική περίοδο 2008-09 αγωνίστηκε στην Α1 Εθνική κατηγορία τερματίζοντας στις τελευταίες θέσεις. Το 2009 απορροφήθηκε τον Γ.Σ. Ελπίδες Πάτρας .
Αγησίπολις Β΄

Βιογραφία

Διαδέχθηκε τον πατέρα του Κλεόμβροτο Α' καθώς ήταν ο μεγαλύτερος γιος του. Βασίλευσε για λίγο περισσότερο από ένα έτος και πέθανε άτεκνος. Τον διαδέχθηκε ο νεότερος αδελφός του Κλεομένης Β'.
Γιοκοζούνα

Προσωπική ζωή

Γεννήθηκε στο Σαν Φρανσίσκο της Καλιφόρνια των Ηνωμένων Πολιτειών Αμερικής. Ήταν μέλος μιας παλαιστικής οικογένειας. Συγγενείς του ήταν ο Ροκ, ο Ρικίσι, ο Ουμάγκα και άλλοι. Είχε δύο παιδιά, τον Τζάστιν και τον Κεϊλάνι.

Καταγωγή

Ο Ανοάι, κατάγεται από τα νησιά Σαμόα και έχει γίνει μια παρανόηση από τους περισσότερους οπαδούς της πάλης και όσους ασχολήθηκαν με τον χώρο την εποχή που αγωνιζόταν. Αυτό διότι στον χρόνο του στο WWE, παρουσιαζόταν για χάρη των σεναρίων, ως Ιαπωνέζος παλαιστής του σούμο, που προερχόταν από την Πολυνησία.

Ο θάνατός του

Στις 23 Οκτωβρίου του 2000, ο Ανοάι πέθανε από πνευμονικό οίδημα στο δωμάτιο ξενοδοχείου στο Λίβερπουλ της Αγγλίας όπου διέμενε για να εμφανιστεί σε παλαιστική συναυλία. Αρχικά θεωρήθηκε πως έπαθε καρδιακή προσβολή αλλά το πόρισμα άλλαξε, αφού αυτό συνέβη λόγω του βάρους του. Όταν πέθανε ζύγιζε 260 κιλά.

Καριέρα

Ασχολήθηκε με την επαγγελματική πάλη, λόγω του οικογενειακού του ιστορικού, αφού πολλοί θείοι του ήταν παλαιστές. Έκανε ντεμπούτο στα 18 του, το 1984, μαθαίνοντας τα μυστικά της πάλης, από την εταιρεία American Wrestling Association, αλλά και με συμμετοχές του σε οργανώσεις του Μεξικό. Έγινε ιδιαίτερα γνωστός στο WWF που έμεινε για οκτώ χρόνια, από το 1992 ως το 1998. Από το '98 ως το 2000 εμφανίστηκε στην ανεξάρτητη σκηνή σε διάφορες οργανώσεις.

World Wrestling Federation

Το 1992 υπέγραψε με το WWF και αμέσως ο ρόλος του άλλαξε. Υιοθέτησε το όνομα Γιοκοζούνα και παρίστανε έναν Ιαπωνέζο παλαιστή του σούμο, ενώ είχε στο πλευρό του, για μάνατζερ τον Μίστερ Φούτζι. Στην μεγάλη καριέρα του, κέρδισε μια φορά το Royal Rumble, κατέκτησε δύο φορές το Πρωτάθλημα WWF και δύο φορές το Παγκόσμιο Πρωτάθλημα Ομάδων με τον Όουεν Χαρτ. Αντιμετώπισε τους καλύτερους της εποχής, τον Χαλκ Χόγκαν, τον Μπρετ Χαρτ, τον Αντερτέικερ, τον Βέιντερ και άλλους. Λόγω της δραματικής αύξησης του βάρους του, το WWF τον αποδέσμευσε το 1998.

WWE Hall of Fame

Τον Μάρτιο του 2012 ανακοινώθηκε ότι ο Γιοκοζούνα θα εισαχθεί στο Hall of Fame του WWE. Η τελετή έγινε στις 31 του ίδιου μήνα και εντάχθηκε από τους Αδερφούς Ούσο και τον πατέρα τους Ρικίσι.